Landsretten stadfæstede byrettens dom om ophævelse af fælles forældremyndighed
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Tvangsfuldbyrdelse af forældremyndighed, bopæl, samvær;

/

ØSTRE LANDSRET
DOM

afsagt den 1. marts 2022

Sagen er behandlet for lukkede døre

Sag BS-43631/2021-OLR
(24. afdeling)

Mor
(advokat Peter Ølholm)

mod

Far
(advokat Anne Heide-Jørgensen)

Familieretten i København har den 12. november 2021 afsagt dom i 1. instans
(sag BS-8723/2021-KBH).

Landsdommerne Steen Mejer, Peter Mørk Thomsen og Thomas Petersen (kst.) har
deltaget i ankesagens afgørelse.

Påstande
Mor, har nedlagt følgende påstan-de:

Principalt:
Den fælles forældremyndighed ophæves og tillægges appellanten alene, og det
fastsatte samvær fortsætter som hidtil.

Subsidiært:
I fald at bopælen eller forældremyndigheden for Barn overgår til indstævnte,
nedlægges sålydende påstand om samvær:



/

2

Hverdagssamvær:
Fredag efter skole i lige uger til fredag i ulige uger, med aflevering i sko-
le/institution, subsidiært et mindre samvær, startende fredag i lige uger.

Feriesamvær:
Vinterferie:
Barn har ret til samvær med appellanten i lige år fra fredag inden vinterferien, kl.
14.00, med afhentning fra skole/institution, til mandag efter vinterferien, kl. 8.00,
med aflevering i skole/institution.

Efterårsferie:
Barn har ret til samvær med appellanten i lige år fra fredag inden efterårsferien,
kl. 14.00, med afhentning fra skole/institution til mandag efter efterårsferien, kl.
8.00, med aflevering i skole/institution.

Påskeferie:
Barn har ret til samvær med appellanten i lige år fra fredag før påskeferien, kl.
14.00, med afhentning fra skole/institution til onsdag før skærtorsdag, kl. 17.00,
og i ulige år fra onsdag før skærtorsdag, kl. 17.00, til tirsdag morgen efter 2. på-
skedag med aflevering i skole/institution, kl. 8.00.

Sommerferie:
Barn har ret til samvær med appellanten i 3 sammenhængende uger. Ferien star-ter
fredag kl. 17.00, og slutter søndagen, 23 dage senere, kl. 17.00.

Juleferie:
Barn har ret til samvær med appellanten i ulige år fra fredag før juleferien, kl.
14.00, med afhentning fra skole/institution til d. 28.december, kl. 17.00, første
gang i 2023.

Nytårssamvær:
Barn har ret til samvær med appellanten i lige år fra d. 28. december kl. 17.00, til
første skoledag efter juleferien med aflevering i skolen kl. 8.00, første gang i
2022.

Overlevering:
Der hentes og bringes i skolen. De dage, hvor der ikke hentes og bringes i sko-len,
hentes og bringes på de fastsatte klokkeslæt på det grønne græsareal ude foran
Adresse, By 3.

Placering af sommerferie:
Kan forældrene ikke blive enige om sommerferiesamværets placering, bestem-
mer far placeringen af sin ferie først i de ulige år. Mor bestemmer placeringen af
sin ferie først i de lige år. Den, der vælger først, skal give den anden forælder



/

3

skriftlig besked om ferien placering senest d. 1. marts. Hvis fristen ikke bliver
overholdt, må den anden forælder vælge først, og skal give skriftlig besked se-nest
d. 1. april. Den der vælger sidst, skal give skriftlig besked senest d. 1. maj.

Kr. Himmelfart, pinse, store bededag:
Falder de løbende weekendsamvær i lige uger i forbindelse med disse helligda-ge,
udvides samværet til også at omfatte helligdagen – for Kr. Himmelfartsferi-ens
vedkommende også med fredag. Samværet begynder og afslutter på sam-me
klokkeslæt som weekendsamværet.

Bortfald af samværet:
Weekend- og hverdagssamvær bortfalder helt, hvis samværet helt eller bare
delvist ligger:

· I bopælsforælderens ferier med Barn, hvis ferien ligger i skoleferierne
· Fra fredag før palmesøndag kl. 14.00 til tirsdag morgen efter 2. påskedag
· Fra den sidste skoledag inden juleferien til den første skoledag efter nytår

Erstatningssamvær:
Der er automatisk erstatningssamvær, hvis det løbende samvær ikke gennem-
føres, medmindre den manglende gennemførelse skyldes den samværsberetti-
gedes forhold. Erstatningssamværet er i den efterfølgende uge i det omfang og på
det tidspunkt og de vilkår, som er aftalt eller fastsat. Erstatningssamværet
forudsætter, at samværsforælderen i umiddelbar tilknytning til aflysningen
meddeler bopælsforælderen, at der ønskes erstatningssamvær.

Transport:
Forældrene tilrettelægger selv transporten af Barn uden inddragelse af Familie-
retshuset, og forældrene aftaler sammen den transportordning, som de mener, er
bedst for barnet og mest hensigtsmæssig i forhold til deres situation.

Samvær i udlandet:
Begge forældre har uanset afgørelse om forældremyndighed ret til at tage Barn på
ferie i udlandet.

Far, har påstået dommen stadfæstet.

Supplerende sagsfremstilling
Der er for landsretten fremlagt bl.a. en udtalelse af 5. januar 2022 fra Skole 2.

Forklaringer
Parterne har afgivet supplerende forklaring.



/

4

Mor har forklaret, at hun er uddannet Stilling 2, men har arbejdet selvstændigt
siden 2011 som bl.a. Stilling 3. Hun har en meget fleksibel arbejdstid på ca. 35
timer om ugen. Hun bor sammen med sin datter, Søster, der er 15 år gammel. Hun
har et godt samarbejde med Søsters far. Barn og Søster har altid boet sammen. Det
har der-for været et chok for Søster, at Barn ikke længere bor hos hende. Søster
har haft bopæl hos hende siden efteråret 2021. Søster havde bopæl hos hende fra
2006 til 2011 og fra 2011 til 2021 hos hendes far. Efter dommen i fami-lieretten
blev Barn øjeblikkeligt taget ud af Skole 1. Hun fik dette at vide af en af
forældrene fra klassen. Far skrev først senere på eftermiddagen, at Barn var
stoppet i Skole 1. Barns tidligere klasselærer kontaktede hende og sagde, at hun
var rystet over det, der var sket. Skolen havde ingen erfaringer med, at et barn var
taget ud af skolen uden at have et andet skoletilbud. Der gik halvanden uge, før et
nyt skoletilbud var på plads. Det ville have været bedre at lave en blødere
overgang for Barn. Skole 1 har været meget bekymret for det, som Barn har været
udsat for fra Fars side. Barn har været meget pres-set fra sin far, hvilken skolen
havde været opmærksom på. Skole 1 har løbende udtrykt bekymring over Fars
overinvolvering af Barn. Barn er ulykke-lig over konsekvenserne af familierettens
dom, og han har ikke fået det bedre efter dommen. Han er ulykkelig og frustreret.
Omvæltningen har været vold-som for ham. Han reagerer med vrede og har svært
ved at være i sig selv. Barn har brug for struktur og forudsigelighed i hverdagen,
og at han hele tiden vars-les om, hvad der skal foregå. Hun har anvendt
planlægningstavler hos hende, hvilket har gjort det nemt for ham at overskue,
hvad der skal ske i løbet af da-gen. Barn er voldsomt påvirket af den vrede, han
møder fra sin far. Barn kan finde på at sige til hende, at hun ikke længere
bestemmer over ham, idet hun ikke har forældremyndigheden længere. Barn er
glad for begge sine forældre. Far overinvolverer Barn i deres konflikt, ligesom
han manipulerer med Barn. Barn er hele tiden bange for, om han gør det rigtige i
forhold til sin far. Hun tror ikke, at det er Barns ægte ønske, at han skulle bo hos
sin far. Han har ikke kun-net overskue konsekvenserne, herunder at han ikke
længere skulle bo hos hen-de, og at han skulle miste alle sine skolekammerater.
Siden familierettens dom har samværet været overholdt. Far meddelte dog på et
tidspunkt, at Barn var testet positiv for corona, og han spurgte, om hun alligevel
ville have ham på samvær. Hun valgte ikke at gennemføre samværet af hensyn til
retningslinjerne for isolation. Barn ville gerne have været på samvær hos hende,
mens han hav-de corona. Han var meget ulykkelig. Hun prøvede at trøste ham.
Hun er bange for, at Far har omtalt aflysningen af samværet over for Barn på en
måde, hvor Barn blev efterladt med det indtryk, at hun ikke ønskede samvær med
ham. Hun henter normalt Barn fra skole i forbindelse med samvær. Det var
proble-matisk at få lov til at rejse på skiferie med Barn i vinterferien. Far skrev til
hen-de, at de ikke ville kunne komme afsted, da han ikke ønskede, at Barn skulle
vaccineres. Da hun meddelte, at der ikke var krav om vaccination, var der pro-



/

5

blemer med at få Barns pas udleveret. Far ville heller ikke samarbejde om at få
udstedt en lægeerklæring om Barns immunitet, hvilket kunne gøre indrejsen til
Østrig nemmere. Han sendte alene et coronapas, der efterfølgende dog viste sig at
være tilstrækkeligt. Forud for rejsen fik Barn det dårligt, hvilket fik Far til at kalde
det uansvarligt, at hun alligevel tog ham med på skiferie. Under skiferien sendte
hun billeder til Far af Barn, der stod på ski. Far stillede spørgsmål ved, om det var
Barn eller hende, der ønskede, at han skulle modtage billeder, hvil-ket stressede
Barn. Far ville have Barn til at slå iMessage til på sin telefon, og da det skete,
modtog han en masse beskeder fra Far. Far skrev også og spurgte Barn, hvorfor
han ikke ringede eller skrev til ham. Barn fik svært ved at nyde blot at være til
stede, og han blev stresset af Fars beskeder. Hun har 100.000 følgere på
Instagram. Hun kan bruge mange timer på at lægge ting op på Insta-gram. Hun
havde en personlig assistent med på skituren, som lagde ting op for hende. Barn
var ikke alene hjemme under skiferien. Hun oplever, at Far ikke ønsker, at Barn
skal have det godt sammen med hende, eller at han har en for-ventning om, at
Barn ikke har det godt sammen med hende. Barn har ikke nået at danne relationer
i den nye skole, og han savner sin tidligere skole. Barn hol-der meget fast i sine
tidligere klassekammerater. Det vil være muligt for Barn at vende tilbage til sin
tidligere klasse og blive taget godt imod. Hun har ikke fået adgang til
informationer i den nye skole, og Far har forhindret hende i at del-tage i et
skolearrangement under hendes samværsperiode med Barn. Efter hen-des
opfattelse havde Barn det rigtigt godt i Skole 1, der modsat Skole 2 er en lille
skole, der er båret af social ånd, og hvor han kendte alle. Hun undrer sig over, at
Barn har udtrykt, at han ikke kunne lide sin tidligere skole, og hun mener, at han
må have været instrueret til at sige dette. Hun er ikke i tvivl om, at Far har
manipuleret med Barn. Barn er glad og tryg ved at være hos hende. Hun er ikke
enig i psykologens vurdering af, at hun ikke har prioriteret Barn, og hun har rejst
en tilsynssag mod psykologen. Hun har endnu ikke mod-taget svar på
tilsynssagen. Det bedste for Barn vil være, at han bliver reddet ud af den situation,
som han er kommet i. Han skal tilbage til hende og tilbage til Skole 1. Han skal
holdes helt uden for konflikterne mellem hende og Far. Hvis hun fik den fulde
forældremyndighed, vil hun sikre samarbejdet mellem dem og skabe ro. Hun har
været bopælsforælder for Barn i hele hans liv, og hun har aldrig hindret et eneste
samvær med Far. Hun har været presset af Far i en lang periode. Hun har
samarbejdet med kommunen vedrørende Barn. Hun har aldrig sagt til Barn, at han
skal tilbage til Skole 1. Hun har heller ikke sagt, at han skal tilbage og bo hos
hende, eller at han kun er på besøg på Skole 2. Barn er udfordret, fordi han er
blevet overinvolveret i deres konflikt. Barn har ikke autisme eller ADHD. Far har
fastholdt, at Barn har en diagnose, selvom alle fagfolk har sagt det modsatte.

Far har forklaret, at det sår, som Barn havde, var på ar-men og ikke på benet, som
det står i byrettens gengivelse af hans forklaring. Han sendte i øvrigt efter
lejrskolen i By 2 en sms-besked til Mor



/

6

om morgenen og ikke om aftenen. Han bor fortsat på samme adresse i By 1. Barn
har sit eget værelse. Han arbejder nu i sin kones virksomhed, hvor han har
renoveret hendes butik. Det er meningen, at han skal lave noget andet fremad-
rettet. Han arbejder pt. 10 timer om ugen. Hans arbejdstid er tilrettelagt sådan, at
han har tid til Barn. Barn har en god relation til sine yngre søstre. De har al-
mindelige søskendekonflikter. Han talte med Barns sagsbehandler i kommunen,
Person 2, i forbindelse med familierettens dom. Person 2 har efter familierettens
dom talt med Barn, der udtrykte glæde over dommen. Barn var glad og lettet. Han
var et stort smil. Barn var bekymret for sin mors reaktion. Barn havde oplevet, at
Mor var blevet vred på ham over, at han havde sagt, at han helst ville bo hos sin
far. Barn havde kage med på sin sidste skoledag. Barn var glad, og
skoleafslutningen gik fint. Han orienterede først Mor om eftermidda-gen, idet han
ville undgå, at Mor ville hente Barn fra skolen. Han send-te en mail ud til
forældrene i klassen om Barns skoleskift. En af lærerne på sko-len, Person 5, var
uenig i, at Barn skulle stoppe i skolen, før det var faldet på plads med den nye
skole. De øvrige lærere på skolen, som han talte med, var enige med ham. Barn
går nu i Skole 2, hvor han begyndte den 24. november 2021. Det fungerer meget
godt. Det har aldrig gået bedre for Barn i skolen. Der har ikke været nogen
konflikter, hvilket er meget påfaldende for Barn. Det går godt i timerne og socialt.
Han har haft fem legeaftaler med fire forskellige klas-sekammerater. Barn har
endnu ikke nogen tætte venner, men det går over al forventning i den nye skole.
Barn er meget glad for den nye skole. Barn er også glad for SFO’en. Han er
begyndt at cykle alene til skolen. Han er også begyndt at gå til Sport 1 med to fra
klassen. Barn har desuden gået til Sport 2 i to år. Barn har det bedre end
nogensinde. Han er glad og rolig. Han kan ikke genkende Mors beskrivelse af
Barn. Han oplever det diametralt modsatte. Barn har sin egen telefon, som han frit
kan kontakte sin mor på. Samværet efter fami-lierettens dom var til at begynde
med ikke godt. Han fik et andet barn tilbage, end han havde afleveret. Barn havde
mareridt om natten. Barn fortalte, at Mor havde sagt til ham, at han skulle hjem og
bo hos hende igen, og at han skulle tilbage til Skole 1. De tre første samvær gik
således ikke godt, men siden da har samværet forløbet godt. Nu kommer Barn
glad tilbage fra samvær med sin mor. Han har aldrig aflyst noget samvær. Barn
blev testet positiv for corona, men var ikke særligt syg, da han skulle på samvær
hos Mor. Han foreslog Mor at komme og gå en tur med Barn, hvilket hun gjor-de.
Barn var ked af Mors aflysning af samværet, og han opfordrede Barn til at tale
med sin mor om det. Efter at Barn havde talt med sin mor om det aflyste samvær,
blev han glad igen. Barn har fortsat behov for hjælp, men Barn skal lige falde lidt
til, før han kan have gavn af mere hjælp. Barn skal nok udre-des i forhold til de
udfordringer, han har. Han håber, at han vil kunne komme til at samarbejde bedre
med Mor, men der er nu gået 9 år, så han har ikke de store forventninger. Han er
indstillet på at deltage i tiltag, der kan for-bedre samarbejdet. Barn vil blive ked af
det, hvis han skulle tilbage til sin tidli-gere skole. Han har haft hjernerystelse og er
derfor godkendt til et fleksjob. Det



/

7

har været voldsomt, men generer ham mindre og mindre i hverdagen. Hans lunte
har tidligere været lidt kort. Han er blevet arbejdsprøvet til 16 timer om ugen.
Hans helbred spiller ikke ind i forhold til at kunne varetage omsorgen for sine
børn. Han har meget tid til at tage sig af sine børn, hvilket har været en kæmpe
gave. Han har ikke forbudt Mor at have kontakt til forældre på den nye skole, men
han har erfaring med, at Mor har fortalt personer, at han har været voldelig over
for hende, hvilket ikke passer. Af denne grund har han ikke noget ønske om, at
hun er meget involveret i skolen. Han har end-nu ikke givet Mor adgang til Aula,
og han påtænker ikke, at de fælles skal deltage i forældremøder. Det vil der ikke
komme noget godt ud af. Allere-de i december 2014 sagde Barn første gang, at
han gerne ville bo hos ham, og det har lige siden – med en pause på et par år –
været et udtrykt ønske hos Barn. Barn har i hele forløbet haft en masse spørgsmål
om sagen, hvilket har været svært for ham at håndtere. Barn har spurgt, om han
ville kunne komme til at bo hos ham. Efter den børnesagkyndige vurdering
svarede han Barn, at det så så-dan ud, hvilket beroligede Barn. Barn er glad for sin
mor, men han har ikke væ-ret glad for at bo hos hende, idet han har været overladt
til sig selv i ekstrem grad. Det fraværende samarbejde mellem Mor og ham har
gået ud over Barn. Han har forsøgt at gøre det så godt, han kunne, men de har
begge en andel i det dårlige samarbejde. Det er korrekt, at han sendte beskeder til
Barn under hans skiferie. Han erkender, at han sikkert kunne have skrevet til Barn
på en bedre måde. Kommunikationen fra Barns side stoppede imidlertid ret
pludse-ligt, og han undrede sig over dette, hvorfor han skrev til ham. Han har
fortalt Barn, at han har fået forældremyndigheden.

Landsrettens begrundelse og resultat
Også efter oplysningerne for landsretten tiltrædes det, at der er påvist konkrete
holdepunkter for at antage, at forældrene ikke vil kunne samarbejde om Barns
forhold til hans bedste, og at det derfor er bedst for Barn, at den fælles foræl-
dremyndighed ophæves, jf. forældreansvarslovens § 11, 2. pkt., jf. § 4.

Landsretten tiltræder desuden familierettens afgørelse om, at forældremyndig-
heden tillægges Far og familierettens afgørelse om samvær. Landsretten har ved
vurderingen heraf lagt vægt på det samme som familieretten, ligesom landsretten
har tillagt det vægt, at det af en skoleudtalel-se fra januar 2022 fremgår, at Barn
virker glad, og at han virker til at befinde sig godt i sin nye skoleklasse.

Landsretten stadfæster derfor familierettens dom.

THI KENDES FOR RET:



/

8

Familierettens dom stadfæstes.

Ingen af parterne betaler sagsomkostninger for landsretten til den anden part eller
til statskassen.



/